2018 | december | 10.

Nagyvázsony és térségi települések: Pula, Kapolcs, Mencshely, Badacsonytomaj

Nagyvázsony község önkormányzata

Sajtóközlemény

humán szolgáltatások fejlesztése térségi szemléletben – nagyvázsonyban, pulán, kapolcson, mencshelyen és badacsonytomajban

**Nagyvázsony község Önkormányzata, a térség másik négy településével, - Pulával, Kapolccsal, Mencshellyel és Badacsonytomajjal együtt, - komplex képzési projektet valósit meg. A Széchenyi 2020 keretprogram EFOP-1.5.2-16-2017 pályázatának támogatásával jön létre a „Humán szolgáltatások fejlesztése térségi szemléletben” elnevezésű program, mely komplex munkaerőpiaci integrációs kezdeményezés – lakossági és intézményi képzésekkel, közösségi programokkal segíti a térség fejlődését. A pályázat keretében a résztvevők együttesen 285,4 millió Ft-os, valamint 100%-os intenzitású európai uniós vissza nem térítendő támogatásban részesültek.**

Kompetenciafejlesztés, készségfejlesztés, képzési programok, közösségi események, élmények tarkítják az elkövetkező időszakban Nagyvázsony és térségének településeit. Az EFOP pályázati projekt keretei között 5 település közösen valósít meg egy komplex tudásbázis és értéknövelő programot a térségben. Nagyvázsony, Kapolcs, Pula, Mencshely és Badacsonytomaj lakossága, intézményi szereplői, közigazgatásban dolgozói számára egy új lehetőség nyílik ezzel a pályázati programmal. OKJ-s képzések, tréningek, tanfolyamok és számos csoportos közösségi tanulási forma lesz elérhető, hogy a munkaerőpiaci képességek és készségek, valamint a foglalkoztatás intenzitása, integrációs lehetőségei bővüljenek és növekedjenek a térségben. A projekt befejezése 2020. március 1-re tervezett.

A Széchenyi 2020 keretprogramban támogatott beruházásnak köszönhetően csökkeni fognak a területi különbségek, fejlődik az egyéni, közösségi tudás, bevonásra kerül az aktív lakosság, a közszolgáltatásokhoz való hozzáférés is minőségi szinten javul. A program komplex célja a helyi foglalkoztatás fejlesztése, a napi ingázás és elvándorlás csökkentése, a helyben kialakított és tervezett munkahelyek értéknövelése, a hátrányos helyzetű csoportok képzése, és így az Ő esélyeik megteremtése is. A sikeres pályázat keretei között, olyan versenyképes, munkaerőpiaci integrációs képzési programot alakítottunk ki, melyek lehetőséget teremtenek az egyének, a közösségek fejlesztésére. A térség húzóágazataihoz kapcsolódva (pld: turizmus, vidékfejlesztés, vendéglátás), a közintézmények működését hatékonyabbá téve állítottuk össze a projekt képzési palettáját. Az egyének, a lakossági kompetencia és készségfejlesztés mellett nagy hangsúlyt fektetünk a szociális háló fejlesztésére, a hátrányos helyzetűek képzésére, az idősek és fiatalok bevonására, családjaink és a térségünk komplex életminőségének növekedésére. Különleges helyszínek, minősített, képzett oktatók várják az oktatásokra, képzésekre és közösségi programokra jelentkezőket, Nagyvázsonyból, Badacsonytomajból, Mencshelyből Puláról és Kapolcsról. A projekt közvetlenül nem teremt új munkahelyet, viszont a projektben létrejövő képzések, aktivitások által számos új munkavállalói képesség kerül fejlesztésre, vagy új vállalkozás indulhat. Emellett intézményi - munkahelyi kompetencia alakul ki, az egyéni készségek fejlődnek, mely mindannyiunk életéhez, életminőségünkhöz hozzáadott értéket képez.

Bővebb információ: UP Kommunikációs és Média Kft. – Hegedűs Csaba ügyvezető, +36 30 4738365 csaba.hegedus@mediaup.hu / Weboldal: [www.felnottkepzesnagyvazsonyban.hu](http://www.felnottkepzesnagyvazsonyban.hu)